Sarimanok

An **Sarimanok** (Pronunciation: sá·ri·nók), na bisto man na **papanok** sa pormang pambabae kaini, sarong gamgam kan mga taga Maranao, na gikan sa Mindanao, isla sa Pilipinas, asin parte kan mitolohiyang Pilipino. Gikan ini sa mga tataramon na *Siri* asin *manok*. An *Sari* boot sabihon "saralak" o "manlaenlaen", mantang an manok  na orihinal *gamgam* na nangangahulugang "bird" bilang ebidensya kan mga amay na ginikanan kolonyal nin Espanyol, alagad nag-abot tangani sanang magkahulugan na "chicken", na iyo an kun paano ini naiintindihan sa ngunyan (i.e. an linalang sarong "bird/chickenna may manlaenlaen na kolor").

## Deskripsiyon
An Sarimanok iyo an osipon na gamgam na nagin simbolo kan arte nin Maranao.  Ini nilaladawan bilang sarong gamgam na may makolor na pakpak asin ikog, kapot an sarong sira sa tuka o talon kaini. An payo pano nin balumbon, dahon, asin mga paikot na disenyo. Sinasabing simbolo ini nin maray na yaman.

## Pinaghalian
An Sarimanok hale sa sarong tohong gamgam kan mga taga-Mraanao, na inaapod na *Itotoro*. Segun sa mga tawo nin Maranao, an Itotoro sarong katakin kan kinaban nin espiritu ma dai nahihiling na kambal na espirtung gamgam kaini  na inaapod *Inikadowa*.

Susog sa huri nang Islamiko osipon, si Muhammad nakakua nin lalong sa enot kan pitong kalangitan. An gamgam dakulaon an katugpak kaini nadudutan sa ikaduwang langit. An manokan kaini nagkawsa kan lambang buhay na linalang apuwera sa tawo.An Aldaw nin Pagkabuhay-liwat maabot oras na ini sa langit nagpondo na sa pagturaok.

## Kabootan sa kultura

Susog sa tradisyon, an sarimanok dai nanggad ipinapahiling sa sadiri sana. Kaipuhan na ipahiling ini kaiba an set nin mga bandera, mga panusugan asin mga poste nin bandira. Sa presente, bako ining lubos na totoo; an sarimanok pwedeng ibugtak sa ibabaw kan payong kan sarong Sultan o dignitaryo, asin man, an Unibersidad kan Estado kan Mindanao nag-ampon kaini para sa mga ehersisyo sa gradwasyon na minasunod sa sarong bakong tradisyonal na paggamit.

An Pambansang Artista para sa Biswal na Arte kan Filipinas na si Abdulmari Asia Imao ginagamit an Sarimanok bilang motibo para sa nagkapira sa saiyang mga obrang arte na nakatabang na mapasikat an linalang.

An selyo kan Unibersidad sa Harayong Sirangan o FEU igwa kan Eskudo de Armas kan FEU asin an motibong sarimanok. An Eskudo de armas kan FEU igwa nin walong-tarom na bulawan na bitoon na nagrerepresentar kan enot na walong mayor na disiplina kan FEU. An sarimanok sarong maalamat na gamgam na may bilog na kolor na nagpoproyekto kan nasyonalistikong espiritu na kun saen napundar an unibersidad. Mawot kan unibersidad na magkaigwa nin pagka-Pilipino sa gabos na bagay nin huli ta saro sinda sa pinakainot na unibersidad sa Filipinas na tinugdas nin sarong Pilipino, si Dr. Nicanor Reyes, Sr.

An network nin telebisyon kan Filipinas na ABS-CBN naggamit kan Sarimanok sa 1993 ID kan istasyon kan network asin nagserbing maskot kan network poon 1993 sagkod 2000. Ini enot na ginamit durante kan mga kolor na brodkast kaini kan Nobyembre 1966, kapareho kan kun pano an NBC sa Estados Unidos nagmukna kan saindang pinakabantog na simbolo sa mga kolor na brodkast kaini 1956: an peacock, na nagdadanay na opisyal na logo kan kumpanya sagkod ngonyan. An Sarimanok ginamit giraray kan 2004 sa mga saksakan kan mga panrehiyon na brodkast kaini. An ABS-CBN News Channel man orihinal na piglansar bilang Sarimanok News Channel kan taon 1996 asin ginamit an pangaran sagkod 1999.

An Philippine float entry para sa 1998 Tournament of Roses Parade nagtampok nin sarong higanteng 55-piye na Sarimanok na nanggana man kan "Pinakamagayon na Float gikan sa Luwas kan USA" na mga onra.

An Sarimanok iyo man an logo kan Spirit of Manila Airlines, sarong halipot na buhay na eroplano na naghaloy sana poon 2011 sagkod 2012.

## Hilingon man
*Okir
*Fenghuang
*Simurgh
*Phoenix (mitolohiya)
*Bar Juchne
*Sarimanok (vinta)

## Mga toltolan

## Mga panluwas na takod
*